|  |
| --- |
| **ОБЩИНСКИ СЪВЕТ - Ихтиман**  **Препис!**  **РЕШЕНИЕ**  **№ 487**  **взето на заседание на Общински съвет - Ихтиман,**  **проведено на 20.04.2022 г., Протокол № 35** |
| **ОТНОСНО:** Провеждане на публично оповестен конкурс за продажба на имот от общинския поземлен фонд в землището на с.Веринско |
| **Основание за решение:** На основание чл. 21, ал. 2 във връзка с чл. 21, ал. 1, т. 8 и чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1 от Закона за общинската собственост (ЗОС), като взе предвид, че имотът – обект на решението, не попада в територия, определена за обезщетяване и/или възстановяване на бивши собственици, съгласно писмо с вх. № 38.00-32 от 02.08.2021 г. и т. 4 на писмо с вх. № 38.00-52 от 16.11.2021 г. на Общинска служба по земеделие – Ихтиман, и е включен в Програмата за управление и разпореждане с имотите – общинска собственост през 2022 г., приета с решение № 367 от 26.11.2021 г., и в изпълнение на мерките, заложени в Краткосрочната програма за насърчаване използването на енергия от възобновяеми източници и биогорива на Община Ихтиман за периода 2020-2023 г., ОбС:  **Р Е Ш И:**  1. Да се проведе публично оповестен конкурс за продажба на имот от общинския поземлен фонд, съставляващ поземлен имот № 199304 (едно, девет, девет, три, нула, четири) по картата на възстановената собственост на землището на с. Веринско, ЕКАТТЕ 10690, община Ихтиман, Софийска област, целият с площ от 111.122 дка (сто и единадесет декара и сто двадесет и два квадратни метра), с начин на трайно ползване „Пасище с храсти“, девета категория на земята при неполивни условия, находящ се в местността „СЕКИЯТА“, при начална конкурсна цена в размер на 55561.00 лв. (петдесет и пет хиляди петстотин шестдесет и една хиляди лева), определена въз основа на пазарна оценка от м. април 2022 г., изготвена от инж. Огнян Илиев Стефанов – лицензиран оценител на недвижими имоти със сертификат за оценителска правоспособност № 100100763 от 14.12.2009 г. на Камарата на независимите оценители в България.  2. Бъдещото предназначение на имота да бъде за изграждане на енергийни обекти по смисъла на § 1, т. 23 от Допълнителните разпоредби (ДР) на Закона за енергетиката (ЗЕ) за производство на електроенергия от възобновяеми енергийни източници. Депозитът за участие да бъде 10 % от началната цена за продажба на имота, определена в т. 1 на настоящото решение. Останалите условия на конкурса да бъдат определени от кмета на община Ихтиман.  3. Възлага на кмета на община Ихтиман организирането и провеждането на публично оповестения конкурс при условията на настоящото решение по реда и условията на глава осма на Наредбата за реда за придобиване, управление и разпореждане с общинско имущество (НРПУРОИ). Въз основа на резултатите от него да се сключи договор за покупко-продажба.  4. 30 (тридесет) на сто от постъпленията от продажбата да се използват за финансиране на изграждането, за основен и текущ ремонт на социалната и техническата инфраструктура на територията на населеното място. |
|  |
| |  |  | | --- | --- | | **Вярно с оригинала!** | **ПРЕДСЕДАТЕЛ НА ОбС:/п/ / Николай Лазаров Начев /** | |